laion/Wikipedia-Exotic huggingface dataset:
গোলাম কবীর

গোলাম কবীর একজন বাংলাদেশী উদ্ভিদতত্ত্ববিদ ও শিক্ষাবিদ। তিনি রাজশাহী বিশ্ববিদ্যালয়ের (রাবি) উদ্ভিদবিজ্ঞান বিভাগের অধ্যাপক এবং নেত্রকোণায় অবস্থিত শেখ হাসিনা বিশ্ববিদ্যালয়ের ২য় উপাচার্য ছিলেন। তিনি রাজশাহী বিশ্ববিদ্যালয় থেকে উদ্ভিদবিজ্ঞানে স্নাতক ও স্নাতকোত্তর ডিগ্রি লাভ করেন এবং ভারতের বেনারস হিন্দু বিশ্ববিদ্যালয় থেকে পিএইচডি ডিগ্রি অর্জন করেন। গোলাম কবীর দীর্ঘদিন রাজশাহী বিশ্ববিদ্যালয়ের উদ্ভিদবিজ্ঞান বিভাগে অধ্যাপনা করেছেন। অধ্যাপনার পাশাপাশি তিনি রাবির জীব ও ভূ-বিজ্ঞান অনুষদের ডিন, শিক্ষা ও গবেষণা ইনস্টিটিউটের পরিচালক, শিক্ষার্থী হলের প্রাধ্যক্ষ, উদ্ভিদবিজ্ঞান এবং অ্যাগ্রোনমি অ্যান্ড এগ্রিকালচার এক্সটেনশন বিভাগের সভাপতিসহ বিভিন্ন গুরুত্বপূর্ণ দায়িত্ব পালন করেন। তিনি ২০২২ সালের ১ সেপ্টেম্বর নেত্রকোণায় অবস্থিত শেখ হাসিনা বিশ্ববিদ্যালয়ের উপাচার্য হিসেবে নিয়োগ লাভ করেন এবং ৪ সেপ্টেম্বর আনুষ্ঠানিকভাবে বিশ্ববিদ্যালয়টির ২য় উপাচার্যের দায়িত্বভার গ্রহণ করেন। ২০২৪ সালের ১১ আগস্ট তিনি বিশ্ববিদ্যালয়টির উপাচার্যের পদ থেকে পদত্যাগ করেন। রাজশাহী বিশ্ববিদ্যালয় "শেখ হাসিনা বিশ্ববিদ্যালয়ের ভিসি হলেন ড. গোলাম কবীর"। বাংলা ট্রিবিউন। ১ সেপ্টেম্বর ২০২২। ২ সেপ্টেম্বর ২০২২ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০২২।  "ড. গোলাম কবীর"। রাজশাহী বিশ্ববিদ্যালয় (ইংরেজি ভাষায়)। সংগ্রহের তারিখ ১ সেপ্টেম্বর ২০২২।  "শেখ হাসিনা বিশ্ববিদ্যালয়ের নতুন উপাচার্য ড. গোলাম কবীর"। দৈনিক ইত্তেফাক। ২ সেপ্টেম্বর ২০২২। সংগ্রহের তারিখ ৬ সেপ্টেম্বর ২০২২।  "শেখ হাসিনা বিশ্ববিদ্যালয়ের নবনিযুক্ত ভিসি মহোদয়ের যোগদান"। শেখ হাসিনা বিশ্ববিদ্যালয়। সংগ্রহের তারিখ ৬ সেপ্টেম্বর ২০২২।  "শেখ হাসিনা বিশ্ববিদ্যালয়ের নতুন উপাচার্য ড. গোলাম কবীর"। এবিনিউজ২৪.কম। ১ সেপ্টেম্বর ২০২২। সংগ্রহের তারিখ ১ সেপ্টেম্বর ২০২২।  "শেখ হাসিনা বিশ্ববিদ্যালয়ের উপাচার্য গোলাম কবীরের পদত্যাগ"। প্রথম আলো। ১১ আগস্ট ২০২৪। সংগ্রহের তারিখ ১২ আগস্ট ২০২৪।
লালপুর শ্রী সুন্দরী পাইলট মডেল উচ্চ বিদ্যালয় এন্ড বি.এম কলেজ

লালপুর শ্রী সুন্দরী পাইলট মডেল উচ্চ বিদ্যালয় এন্ড বি.এম কলেজ নাটোর জেলার লালপুর উপজেলায় অবস্থিত। বিদ্যালয়টি ১৮৬৭ সালে স্থাপিত হয়। বিদ্যালয়টিতে ষষ্ঠ শ্রেণী থেকে দশম শ্রেণী পর্যন্ত পড়ানো হয়। এছাড়া বিদ্যালয়ের কলেজ শাখায় একাদশ ও দ্বাদশ শ্রেণী পড়ানো হয়। উত্তরবঙ্গের ঐতিহ্যবাহী শিক্ষা প্রতিষ্ঠান লালপুর শ্রী সুন্দরী মডেল উচ্চ বিদ্যালয় পুঠিয়া পাঁচআনি রাজ স্ট্রেটের রাণী শরৎ সুন্দরী ১৮৬৭ সনে নিজ নামে লালপুরে “মধ্য ইংরেজী” (এম.ই) স্কুল প্রতিষ্ঠা করেন।পুঠিয়া রাজ সরকার বিদ্যালয়টিকে আর্থিক অনুদান না দেওয়ায় ১৯৩১ সাল হতে ১৯৩৬ সাল পর্যন্ত এই দীর্ঘ ৫ বৎসর বন্ধ থাকে। পরবর্তীতে জমিদার বাবু দেবেন্দ্রনাথ কুন্ডুর সহায়তায় ১৯৪১ সনে উচ্চ বিদ্যালয় হিসেবে প্রতিষ্ঠা লাভ করে কলকাতা বিশ্ববিদ্যালয় অধীনে সিনেট সভায় মুঞ্জরী প্রাপ্ত হলে তাঁর নিঃসন্তান সহধর্মিনী শ্রীমতি শ্রী সুন্দরীর নামে বর্তমান এই প্রতিষ্ঠানের নামকরণ করা হয় ‘লালপুর  শ্রী সুন্দরী উচ্চ বিদ্যালয়’ বিদ্যালয়টিতে প্রায় ৪৫ জন শিক্ষক রয়েছেন এবং প্রায় সহস্রাধিক শিক্ষার্থী। রয়েছে বিশাল খেলার মাঠ, শহিদ মিনার। এতে মোট ৩ টি ভবন, ১ টি হল রুম রয়েছে। ইতিমধ্যে বিদ্যালয়টিতে শেখ রাসেল ডিজিটাল ল্যাব স্থাপিত হয়েছে। বিদ্যালয়টি ২০২০ সালে সার্ধশতবর্ষ উৎসব পালন করে। শিক্ষার পাশাপাশি শরীরচর্চা, সাংস্কৃতিক অনুষ্ঠান, বিতর্ক প্রতিযোগিতা, জাতীয় দিবস উদযাপন  বিদ্যায়ের নিয়মিত কার্যক্রম হিসেবে পরিচালিত হয়। বিশেষ করে “ফুটবল খ্যাত” লালপুর শ্রী সুন্দরী পাইলট মডেল উচ্চ বিদ্যালয় খেলাধুলায় অত্যন্ত পারদর্শী। বিদ্যালয়টি বিজ্ঞান মেলা, বিতর্ক প্রতিযোগিতা, উপস্থিত বক্তৃতায় অনেক সুনাম কুড়িয়েছে। সম্প্রতি স্কুলটি শতভাগ করোনা টীকা কার্যক্রম পরিচালনা করেছে। "লালপুর শ্রী সুন্দরী পাইলট মডেল উচ্চ বিদ্যালয়"। নতুন সূর্যোদয়।  "শ্রী সুন্দরী পাইলট মডেল হাই স্কুল"। [স্থায়ীভাবে অকার্যকর সংযোগ] "শুভ জন্মদিন শ্রী সুন্দরী উচ্চ বিদ্যালয়"।  "রাণী সারদা সুন্দরী স্মৃতির আলো যে বিদ্যাপীঠ"। নতুন সূর্যোদয়। [স্থায়ীভাবে অকার্যকর সংযোগ] "লালপুরে টিকা দিতে বিলম্ব হওয়ায় হাসপাতালে ভাঙচুর করল বিক্ষুব্ধ শিক্ষার্থীরা"। প্রথম আলো।
দিলশাদ গার্ডেন মেট্রো স্টেশন

দিলশাদ গার্ডেন মেট্রো স্টেশন দিল্লি মেট্রোর রেড লাইনে অবস্থিত। এটি দিল্লি কেন্দ্রশাসিত অঞ্চলে অবস্থিত। মেট্রো স্টেশনটিতে নিম্ন লিখিত সুযোগ-সুবিধা রয়েছে: এটিএম: ১ নং গেটের কাছে রয়েছে পিএনবি এটিএম। শৌচালয়: ১ নং গেটের কাছে রয়েছে সুলভ শৌচালয়। দোকান: ১ নং গেটের কাছে রয়েছে মাহিন্দ্রা ও ফোর্ড এবং ২ নং গেটের কাছে রয়েছে নর্দার্ন স্টার জুয়েলারি ও বাটা ফুটওয়্যার। ব্যাংক: মেট্রো ভূতলে বয়েছে ইন্দাসআইএনডি ব্যাংক। বিমা: কনকোর্সে রয়েছে আইসিআইসিআই লোম্বার্ড কিয়স্ক: ২ নং গেটের কাছে রয়েছে এসবিআই ক্রেডিট কার্ড জল: ২ নং গেটের কাছে রয়েছে পিআইএলও জলের কিয়স্ক খাবার/রেস্তোরাঁ: ২ নং গেটের কাছে রয়েছে পিৎজা হাট, বার্গার কিং, ম্যাকডোনাল্ডস এবং হলদিরামস ও কনকোর্সে রয়েছে বারশালা। ডিটিসি বাস: মেট্রো স্টেশন বাস স্টপ থেকে ডিটিসি-এর ৩৩সি, ১২৫এক্সট, ১৬৩, ৯৭১, ১০০এক্সট, ১৬৫, ১৬৫এ, ১৬৬, ২১২, ২১৪সিএল, ২১৬, ২২১, ২৩৬, ২৩৬এক্সট, ৩৩৩, ৩৪১, ৬২৩এক্সট, ৯৩৯, ৯৩৯এক্সট ৯৮২ বাসগুলি উপলব্ধ। খানিক দূরে অরাধক মার্গ থেকে আরো কিছু বাস পরিষেবার সুবিধা রয়েছে। দিল্লি মেট্রো ফিডার বাস: ময়ূর বিহার ফেজ-৩ থেকে দিলশাদ গার্ডেন পর্যন্ত ফিডার বাস পরিষেবা এমএল-৫৩। ময়ূর বিহার ফেজ-৩ থেকে হর্ষ বিহার পর্যন্ত ফিডার বাস পরিষেবা এমএল-৩৪১। "STATION INFORMATION"। ১৯ জুন ২০১০ তারিখে মূল থেকে আর্কাইভ করা। সংগ্রহের তারিখ ২০১০-০৬-২৬।  "Dilshad Garden"। সংগ্রহের তারিখ ১৪ এপ্রিল ২০২২।  "Shahadara Border (Dilshad Garden Mtr Stn)"। businfo.dimts.in। সংগ্রহের তারিখ ১৪ এপ্রিল ২০২২।  "Delhi Transport Corporation"। ২৫ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৭।  "Shahdara Border"। businfo.dimts.in। সংগ্রহের তারিখ ১৪ এপ্রিল ২০২২।  "Delhi Metro: Feeder buses"। old.delhimetrorail.com। Delhi Metro Rail Corporation। ৯ এপ্রিল ২০২২ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০২২।  "Delhi Metro: Feeder buses"। delhimetrorail.com। Delhi Metro Rail Corporation। সংগ্রহের তারিখ ১৪ এপ্রিল ২০২২। Metro Feeder Buses - Routes
সরকারি শারীরিক শিক্ষা কলেজ, চট্টগ্রাম

বিভাগীয় সরকারি শারীরিক শিক্ষা কলেজ, চট্টগ্রাম চট্টগ্রামের বিভাগীয় এবং একমাত্র সরকারি শারীরিক শিক্ষা বিষয়ক শিক্ষাপ্রতিষ্ঠান। এটি চট্টগ্রামের হালিশহরে অবস্থিত এবং এটি ২০০১ খ্রিষ্টাব্দে প্রতিষ্ঠিত হয়। ২০০১ খ্রিষ্টাব্দে ২২ কোটি টাকার সরকারি অর্থায়নে চট্টগ্রামের হালিশহরে কলেজটি প্রতিষ্ঠিত হয়। সরকারি শারীরিক শিক্ষা কলেজের ক্যাম্পাসটিতে রয়েছে একটি একাডেমিক ভবন, প্রশাসনিক ভবন, অডিটরিয়াম, জিমনেসিয়াম এবং সুইমিং পুল। এছাড়াও রয়েছে টেনিস বল কোর্ট, ব্যাটমিন্টন কোর্ট এবং বাস্কেট বল কোর্ট। ছাত্র-ছাত্রীদের জন্য যথাক্রমে ১০০ ও ৫০ আসনের হোস্টেল এবং স্টাফ কোয়ার্টার রয়েছে কলেজটিতে। কলেজের লাইব্রেরিতে রয়েছে ৪ হাজার বই এবং রয়েছে ৪০০ মিটার রানিং ট্র্যাক বিশিষ্ট খেলার মাঠ। কলেজ ক্যাম্পাসের মোট আয়তন হলো ১৩.১ একর। "হালিশহরের সরকারি শারীরিক শিক্ষা কলেজে শিক্ষার্থী সংকট"। jugantor.com। ২৯ মার্চ ২০১৫।
আজি ঝড়ের রাতে তোমার অভিসার

আজি ঝড়ের রাতে তোমার অভিসার একটি রবীন্দ্রসঙ্গীত। বাংলা ভাষায় গানটি রবীন্দ্রনাথ ঠাকুর ১৩১৬ বঙ্গাব্দে (১৯০৯ খ্রিষ্টাব্দ) রচনা করেছিলেন। এটি একটি প্রকৃতি পর্যায়ের গান। রবীন্দ্রনাথ জীবিতকালে তাঁর স্বরচিত যে গানগুলো গ্রামোফোনে রেকর্ড করেছিলেন সেগুলোর মধ্যে এটি অন্যতম। আজি ঝড়ের রাতে তোমার অভিসার পরানসখা বন্ধু হে আমার॥ আকাশ কাঁদে হতাশ-সম, নাই যে ঘুম নয়নে মম-- দুয়ার খুলি হে প্রিয়তম, চাই যে বারে বার॥ বাহিরে কিছু দেখিতে নাহি পাই, তোমার পথ কোথায় ভাবি তাই। সুদূর কোন্‌ নদীর পারে, গহন কোন্‌ বনের ধারে গভীর কোন্‌ অন্ধকারে হতেছ তুমি পার॥ রবীন্দ্রনাথ ঠাকুরের রেকর্ডকৃত গান ও কবিতার তালিকা "Rabindranath Tagore - Songs - প্রকৃতি - আজি ঝড়ের রাতে (aji jherer rate tomar)"। www.tagoreweb.in। সংগ্রহের তারিখ ২০২২-০৯-০১।  গীতবিতান তথ্যভাণ্ডার, পৃ. ৪১
মির্জাখীল দরবার শরীফ

মির্জাখীল দরবার শরীফ বাংলাদেশের চট্টগ্রাম জেলার সাতকানিয়া উপজেলায় অবস্থিত একটি দরবার শরীফ। দরবার শরীফটি সাতকানিয়া উপজেলার সোনাকানিয়া ইউনিয়নের মির্জাখীল গ্রামের বাংলাবাজারে অবস্থিত। প্রায় দুইশত বছর আগে সাতকানিয়া উপজেলার মির্জাখীল গ্রামে মোখলেছুর রহমান জাহাঁগীরি পৃথিবীর যেকোনো দেশে চাঁদ দেখা গেলে রোজা ও ঈদ সহ অন্যান্য ধর্মীয় উৎসব পালনের নিয়ম প্রবর্তন করেন। পরবর্তীতে তারই উত্তরসূরী আব্দুল হাই জাহাঁগীরির অন্যতম খলীফা চন্দনাইশ শাহ্ ছুফি দরবার শরীফের পীর, শাহ্ ছুফী আমজাদ আলীর মুরিদ ও ভক্ত-অনুরাগীরা একই নিয়মে রমজানের রোজা, ঈদ-উল ফিতর এবং ঈদ-উল আজহা পালন করে আসছে। চট্টগ্রামের সাতকানিয়া, বাঁশখালী, কুতুবদিয়া, পটিয়া, বোয়ালখালী, রাউজান, সন্দ্বীপ, বান্দরবান, কক্সবাজারসহ অর্ধশতাধিক গ্রামের দুই লাখেরও বেশি মানুষ এই দরবার শরীফের মুরিদ। এছাড়াও চট্টগ্রামের বাইরে ঢাকা, রাজশাহী, খুলনা, রংপুর, চাঁদপুর,মোহাম্মদপুরসহ বিভিন্ন জায়গাতেও মুরিদ রয়েছে। যারা সৌদি আরবের সাথে মিল রেখে প্রতিবছর ঈদ, রোজা ও অন্যান্য ধর্মীয় উৎসব পালন করে আসছে। উক্ত দরবার শরীফে প্রবেশের পূর্বে সবাইকে চন্দ্রাকৃতির বিশেষ টুপি পরিধান করার নিয়ম চালু আছে। "মির্জারখীল দরবার শরীফ ও মাজের মসজিদ"। satkania.chittagong.gov.bd। সংগ্রহের তারিখ ২ সেপ্টেম্বর ২০২২।  "চট্টগ্রামে অর্ধশতাধিক গ্রামে ঈদ উদযাপন"। ডেইলি ট্রিবিউন। ১ সেপ্টেম্বর ২০২২ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০২২।  "চট্টগ্রামের অর্ধশতাধিক গ্রামে ঈদ সোমবার, প্রস্তুতি সম্পন্ন"। আজকের পত্রিকা। সংগ্রহের তারিখ ২ সেপ্টেম্বর ২০২২।  "দক্ষিণ চট্টগ্রামসহ দেশের শতাধিক গ্রামে ঈদুল আজহা আজ"। জাগো নিউজ২৪। সংগ্রহের তারিখ ২ সেপ্টেম্বর ২০২২।  "আগামীকাল ঈদ উদযাপন করবে মির্জাখীল দরবার শরীফের অনুসারীরা"। দৈনিক কালের কণ্ঠ। সংগ্রহের তারিখ ২ সেপ্টেম্বর ২০২২।
২০০৮ গ্রীষ্মকালীন অলিম্পিকে মুষ্টিযুদ্ধ – লাইট ওয়েল্টারওয়েট

২০০৮ গ্রীষ্মকালীন অলিম্পিকে লাইট ওয়েল্টারওয়েট প্রতিযোগিতা ছিল মধ্যবর্তী ওজনের অপেশাদার মুষ্টিযুদ্ধের বিভাগ, আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা লাইট ওয়েল্টারওয়েট শ্রেণীভুক্ত হত, যারা ৬৪ কিলোগ্রাম (১৪১.১ পাউন্ড) থেকে কম ওজনের। অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়। সমস্ত সময় চীন প্রমাণ সময় (ইউটিসি+০৮:০০) ২০০৯ বিশ্ব অপেশাদার মুষ্টিযুদ্ধ চ্যাম্পিয়নশিপ - লাইট ওয়েল্টারওয়েট AIBA ওয়েব্যাক মেশিনে আর্কাইভকৃত ১৫ আগস্ট ২০১২ তারিখে ফলাফল
বিপিনবিহারী নন্দী

বিপিনবিহারী নন্দী (২৫ জানুয়ারী ১৮৭০- ২১ জুলাই ১৯৩৭) হলেন ব্রিটিশ ভারতের একজন কবি ও লেখক। বিপিনবিহারী ১৮৭০ সালের ২৫ জানুয়ারী চট্টগ্রাম জেলার পটিয়া উপজেলার তৎকালীন খাইন গ্রামে জন্মগ্রহণ করেন। তার প্রকাশিত উল্লেখযোগ্য গ্রন্থের মধ্যে রয়েছে সপ্তকাণ্ড রাজস্থান, শিখা, অর্ঘ্য, নারী, চন্দ্র ও চন্দ্রধর। তিনি ১৯৩৭ সালের ২১ জুলাই মৃত্যুবরণ করেন। বাংলা একাডেমি চরিতাভিধান - ৩য় সংস্করণ, জুন ২০১১
মহিষাসুর পালা (আনন্দবাজার পত্রিকা)

মহিষাসুর পালা দুর্গাপূজো উপলক্ষে আনন্দবাজার পত্রিকা কতৃত্ত নির্মিত প্রতিবছরে মুক্তি পাওয়া বাংলা ভাষার একটি সামাজিক মহালয়া হাস্যরাত্মক কার্টুন ভিডিও। এই ধারাবাহিক তথা কার্টুন ভিডিওটি পরিচালনা করেন সুদীপ্ত রায়। "Durga Puja 2020: Watch Mahishasur Pala 2020 full video dgtl"। www.anandabazar.com। সংগ্রহের তারিখ ২০২২-০৯-০১।  "Mahishasur Pala 2009"।
মিহির রঞ্জন হালদার

মিহির রঞ্জন হালদার (জন্ম: ১৯৬১) একজন বাংলাদেশী প্রকৌশলী ও শিক্ষাবিদ। তিনি খুলনা প্রকৌশল ও প্রযুক্তি বিশ্ববিদ্যালয়ের (কুয়েট) মেকানিক্যাল ইঞ্জিনিয়ারিং বিভাগের অধ্যাপক ও বিশ্ববিদ্যালয়টির সাবেক উপাচার্য। তিনি ১৯৬১ সালে খুলনার বটিয়াঘাটা উপজেলার পারবটিয়াঘাটা গ্রামে জন্মগ্রহণ করেন। তার বাবা হরেন্দ্র নাথ হালদার ও মায়ের নাম সুন্দরী হালদার। মিহির রঞ্জন হালদার তৎকালীন বাংলাদেশ ইনস্টিটিউট অব টেকনোলজি (বিআইটি), রাজশাহী থেকে ১৯৮২ সালে বিএসসি ইঞ্জিনিয়ারিং ডিগ্রি লাভ করেন। তিনি যুক্তরাজ্যের ইউনিভার্সিটি অব স্ট্র্যাথক্লাইড থেকে ১৯৯১ সালে এমএসসি ইঞ্জিনিয়ারিং ও ভারতের ইন্ডিয়ান ইনস্টিটিউট অফ টেকনোলজি, খড়গপুর থেকে ২০০২ সালে পিএইচডি ডিগ্রি অর্জন করেন। মিহির রঞ্জন হালদার ১৯৮৪ সালে তৎকালীন বিআইটি, রাজশাহীতে প্রভাষক হিসেবে যোগ দেন। ১৯৮৬ সালে একই পদে যোগ দেন বিআইটি, খুলনায়। এরই ধারাবাহিকতায় তিনি ১৯৮৭ সালে সহকারী অধ্যাপক, ২০০২ সালে সহযোগী অধ্যাপক ও ২০০৪ সালে মেকানিক্যাল ইঞ্জিনিয়ারিং বিভাগে অধ্যাপক পদে উন্নীত হন। কর্মজীবনে অধ্যাপনার পাশাপাশি তিনি কুয়েটের মেকানিক্যাল ইঞ্জিনিয়ারিং অনুষদের ডিন, একাধিক বিভাগের বিভাগীয় প্রধান, শিক্ষার্থী হলের প্রভোস্ট, পরিচালক (গবেষণা ও সম্প্রসারণ), কুয়েটের শিক্ষক সমিতির সাধারণ সম্পাদক, রুয়েটের সিন্ডিকেট সদস্যসহ বিভিন্ন গুরুত্বপূর্ণ দায়িত্ব পালন করেন। মিহির রঞ্জন হালদার ২০২২ সালের ১ সেপ্টেম্বর খুলনা প্রকৌশল ও প্রযুক্তি বিশ্ববিদ্যালয়ের (কুয়েট) উপাচার্য হিসেবে নিয়োগ লাভ করেন। ২০২৪ সালের ১২ আগস্ট তিনি বিশ্ববিদ্যালয়টির উপাচার্যের পদ থেকে পদত্যাগ করেন। দেশে ও বিদেশের বিভিন্ন জার্নালে তার ৪০টির বেশি গবেষণাপত্র প্রকাশিত হয়েছে। "কুয়েটের উপাচার্য হলেন অধ্যাপক ড. মিহির রঞ্জন"। ঢাকা ট্রিবিউন। ১ সেপ্টেম্বর ২০২২। সংগ্রহের তারিখ ২ সেপ্টেম্বর ২০২২।  "কুয়েটের ভাইস-চ্যান্সেলর হলেন ড. মিহির রঞ্জন"। যুগান্তর। ১ সেপ্টেম্বর ২০২২। সংগ্রহের তারিখ ২ সেপ্টেম্বর ২০২২।  "কুয়েটের নতুন ভিসি অধ্যাপক ড. মিহির রঞ্জন হালদার"। দ্য ডেইলি স্টার। ১ সেপ্টেম্বর ২০২২। সংগ্রহের তারিখ ২ সেপ্টেম্বর ২০২২।  "খুলনা প্রকৌশল বিশ্ববিদ্যালয়ের উপাচার্য ও সহ–উপাচার্যের পদত্যাগ"। প্রথম আলো। ১২ আগস্ট ২০২৪। সংগ্রহের তারিখ ১২ আগস্ট ২০২৪।  "কুয়েটের নতুন উপাচার্য অধ্যাপক মিহির রঞ্জন হালদার"। সমকাল। ১ সেপ্টেম্বর ২০২২। সংগ্রহের তারিখ ২ সেপ্টেম্বর ২০২২।
আমরা পথে পথে যাব সারে সারে

আমরা পথে পথে যাব সারে সারে একটি রবীন্দ্রসঙ্গীত। এটি একটি বাংলা দেশাত্মবোধক গান। এটি ১৯০৫ খ্রিষ্টাব্দে (১৩১২ বঙ্গাব্দ) রচিত। এটির স্বরলিপিকার হলেন ইন্দিরা দেবী চৌধুরাণী। রবীন্দ্রনাথ ঠাকুর জীবিতকালে তাঁর স্বরচিত যে গানগুলো গ্রামোফোনে রেকর্ড করেছিলেন সেগুলোর মধ্যে এটি অন্যতম। আমরা       পথে পথে যাব সারে সারে, তোমার     নাম গেয়ে ফিরিব দ্বারে দ্বারে॥              বলব "জননীকে কে দিবি দান,              কে দিবি ধন তোরা কে দিবি প্রাণ'-- "তোদের         মা ডেকেছে' কব বারে বারে॥              তোমার নামে প্রাণের সকল সুর              আপনি উঠবে বেজে সুধামধুর মোদের     হৃদয়যন্ত্রেরই তারে তারে।              বেলা গেলে শেষে তোমারই পায়ে              এনে দেব সবার পূজা কুড়ায়ে তোমার     সন্তানেরই দান ভারে ভারে॥ রবীন্দ্রনাথ ঠাকুরের রেকর্ডকৃত গান ও কবিতার তালিকা "Song amra pothe pothe jabo | Lyric and History"। www.geetabitan.com। সংগ্রহের তারিখ ২০২২-০৯-০২।  "Rabindranath Tagore - Songs - স্বদেশ - আমরা পথে পথে (amra pathe pathe)"। www.tagoreweb.in। সংগ্রহের তারিখ ২০২২-০৯-০২।  রবীন্দ্র-সঙ্গীত-কোষ, পৃ. ৩০-৩১ https://www.jiosaavn.com/album/amra-pothe-pothe-jabo-sare-sare/jliW2n-o4jU_
গোপাল মিশ্র

গোপাল মিশ্র (জন্ম ১৫ শতকে) আসামের কামরূপ অঞ্চলের একজন ১৬ শতকের বৈষ্ণব কবি এবং পণ্ডিত ছিলেন। গোপাল মিশ্র ছিলেন দামোদর দেবের শিষ্য ও সহকর্মী। হেমা সরস্বতী ভূষণা দ্বিজ Datta, Amaresh (১৯৮৮)। Encyclopaedia of Indian Literature: devraj to jyoti, Volume 2। Gandhi Peace Foundation; Bharatiya Vidya Bhavan, Bombay। পৃষ্ঠা 1126।
উলসান-শ্রেণীর ফ্রিগেট

উলসান-শ্রেণীর এফএফ (ফ্রিগেট) কোরিয়া প্রজাতন্ত্রের সশস্ত্র বাহিনীর ১ম ইউলগোক প্রকল্পের (১৯৭৪-১৯৮৬) অধীনে নৌবাহিনীর জন্য দেশীয় প্রযুক্তির সংমিশ্রণে নির্মিত যুদ্ধজাহাজ। উলসান-শ্রেণী হুন্ডাই হেভি ইন্ডাস্ট্রিজ এবং ডেইউ শিপবিল্ডিং এন্ড মেরিন ইঞ্জিনিয়ারিং কর্তৃক নির্মিত ফ্রিগেট। প্রতিটি জাহাজের দৈর্ঘ্যে ১০৩.৭ মিটার বা (৩৪০ ফুট ৩ ইঞ্চি), সর্বোচ্চ গতি ৩৪ নট (৬৩ কিমি /ঘ; ৩৯ মাইল) এবং ১৬ নট (৩০ কিমি / ঘ; ১৮ মাইল) গতিতে সর্বোচ্চ পরিসীমা ৮,০০০ নটিক্যাল মাইল (১৫,০০০ কিমি; ৯,২০০ মাইল)। ২০০১ সালের জুন মাসে, বাংলাদেশ নৌবাহিনী 'উলসান' শ্রেণীর ফ্রিগেটের উপর ভিত্তি করে বানৌজা বঙ্গবন্ধু ফ্রিগেট কমিশন করে, কিন্তু নকশায় ব্যাপকভাবে সংশোধন করা হয়। উক্ত জাহাজটি নৌবহরের সবচেয়ে আধুনিক জাহাজ। Jang, Hoon (২০২০-০৩-০১)। "울산급 호위함(FF) 1번함 울산함 퇴역식"। Defense Today (কোরীয় ভাষায়)। সংগ্রহের তারিখ ২০২১-১২-১৩।  Heo, Kwang-moo (২০১৭-০৪-১২)। "'노병, 고향에 안식'…퇴역 울산함, 고래특구 장생포 전시" (কোরীয় ভাষায়)। Yonhap News Agency। সংগ্রহের তারিখ ২০২২-০৫-২২।  Jang, Hoon (২০২০-০৩-০১)। "3척의 해군 퇴역함정 한강공원 망원정에 서울함 공원으로 개장"। Defense Today (কোরীয় ভাষায়)। সংগ্রহের তারিখ ২০২১-১২-১৩।  Kim, Se-jeong (২২ নভেম্বর ২০১৭)। "Seoul Battleship Park opens Wednesday"। The Korea Times। সংগ্রহের তারিখ ২৩ নভেম্বর ২০১৭।  Lee, Byung-rok (২০১৭-১২-২৯)। "충남함 전역식"। Naver (কোরীয় ভাষায়)। সংগ্রহের তারিখ ২০২১-১২-১৩।  Lee, Young-jae (২০১৭-১২-২৭)। "국산 1세대 전투함 '충남함' 32년 임무 완수하고 전역" (কোরীয় ভাষায়)। Yonhap News Agency। সংগ্রহের তারিখ ২০২১-১২-১৩।
ঋণাত্মক ভর

তাত্ত্বিক পদার্থবিদ্যায়, ঋণাত্মক ভর হলো এক ধরনের এক্সোটিক পদার্থ যার ভর সাধারণ পদার্থের ভরের বিপরীত চিহ্নের, যেমন −১ কেজি. এই জাতীয় পদার্থ এক বা একাধিক শক্তির অবস্থা লঙ্ঘন করে এবং কিছু অদ্ভুত বৈশিষ্ট্য দেখায় যেমন ঋণাত্মক ভরের জন্য বিপরীতমুখী ত্বরণ । এটি কিছু অনুমানমূলক প্রযুক্তিতে ব্যবহৃত হয়, যেমন অতীত এবং ভবিষ্যতের সময় ভ্রমণ, ট্রাভার্সেবল কৃত্রিম ওয়ার্মহোল নির্মাণ, যা সময় ভ্রমণ, ক্রাসনিকভ টিউব, অ্যালকুবিয়ের ড্রাইভ এবং অন্যান্য ধরনের দ্রুত- হালকা ওয়ার্প ড্রাইভকে অনুমোদন করে । বর্তমানে, এই ধরনের বহিরাগত বস্তুর নিকটতম পরিচিত প্রকৃত প্রতিনিধি হলো ক্যাসিমির প্রভাব দ্বারা উৎপাদিত ঋণাত্মক চাপ ঘনত্বের একটি অঞ্চল । Griffin, Andrew (২০১৭-০৪-২০)। "Scientists observe liquid with 'negative mass', which turns physics completely backwards"। The Independent। ১৮ জুন ২০২২ তারিখে মূল থেকে আর্কাইভ করা। সংগ্রহের তারিখ ২০২০-১২-১১।  Mortillaro, Nicole (২০১৭-০৪-২০)। "Scientists create fluid that seems to defy physics:'Negative mass' reacts opposite to any known physical property we know"। CBC News। সংগ্রহের তারিখ ২০২০-১২-১১।  Khanna, Gaurav (২০১৯-০১-২৮)। "Time travel is possible – but only if you have an object with infinite mass"। The Conversation। সংগ্রহের তারিখ ২০২০-১২-১১।
নর্দি মুকিয়েলে

নর্দি মুকিয়েলে মুলের (ফরাসি: Nordi Mukiele; জন্ম: ১ নভেম্বর ১৯৯৭; নর্দি মুকিয়েলে নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব পারি সাঁ-জেরমাঁ এবং ফ্রান্স জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন। ২০১৫ সালে, মুকিয়েলে ফ্রান্স অনূর্ধ্ব-১৮ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২১ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ১ ম্যাচে অংশগ্রহণ করেছেন। নর্দি মুকিয়েলে মুলের ১৯৯৭ সালের ১লা নভেম্বর তারিখে ফ্রান্সের মোঁত্রেতে জন্মগ্রহণ করেছেন এবং সেখানেই তার শৈশব অতিবাহিত করেছেন। মুকিয়েলে ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৫ সালে ফ্রান্স অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি প্রায় ৭ বছরে ১৫ ম্যাচে অংশগ্রহণ করেছেন। ২০২১ সালের ৭ই সেপ্টেম্বর তারিখে, ২৩ বছর, ১০ মাস ও ৬ দিন বয়সে, ডান পায়ে ফুটবল খেলায় পারদর্শী মুকিয়েলে ফিনল্যান্ডের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। উক্ত ম্যাচের ৬৭তম মিনিটে রক্ষণভাগের খেলোয়াড় লেও দুবোয়ার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৫ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ফ্রান্স ২–০ গোলের ব্যবধানে জয়লাভ করেছিল। ফ্রান্সের হয়ে অভিষেকের বছরে মুকিয়েলে সর্বমোট ১ ম্যাচে অংশগ্রহণ করেছেন। ২ সেপ্টেম্বর ২০২২ পর্যন্ত হালনাগাদকৃত। "Nordi Mukiele"। Bundesliga। ২৫ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০২১।  "Nordi Mukiele"। Paris Saint-Germain F.C.। সংগ্রহের তারিখ ৬ আগস্ট ২০২২।  "Nordi Mukiele"। L'Équipe (ফরাসি ভাষায়)। Paris। সংগ্রহের তারিখ ১৩ মে ২০২১।  "France vs. Finland - 7 September 2021 - Soccerway"। int.soccerway.com। সংগ্রহের তারিখ ২ সেপ্টেম্বর ২০২২।  "France - Finland 2:0 (WC Qualifiers Europe 2021/2022, Group D)"। worldfootball.net। সংগ্রহের তারিখ ২ সেপ্টেম্বর ২০২২।  "France - Finland, Sep 7, 2021 - World Cup qualification Europe - Match sheet"। www.transfermarkt.com। সংগ্রহের তারিখ ২ সেপ্টেম্বর ২০২২।  Strack-Zimmermann, Benjamin। "France vs. Finland"। www.national-football-teams.com। সংগ্রহের তারিখ ২ সেপ্টেম্বর ২০২২।  উইকিমিডিয়া কমন্সে নর্দি মুকিয়েলে সংক্রান্ত মিডিয়া রয়েছে। নর্দি মুকিয়েলে – উয়েফা প্রতিযোগিতার রেকর্ড (আর্কাইভ) (ইংরেজি)  লেকিপ ফুটবলে নর্দি মুকিয়েলে (ফরাসি) সকারওয়েতে নর্দি মুকিয়েলে (ইংরেজি) সকারবেসে নর্দি মুকিয়েলে (ইংরেজি) বিডিফুটবলে {{বিডিফুটবল}} আইডি অনুপস্থিত এবং উইকিউপাত্তে নেই। ইইউ-ফুটবলে নর্দি মুকিয়েলে (ইংরেজি) ট্রান্সফারমার্কেটে নর্দি মুকিয়েলে (ইংরেজি) ওয়ার্ল্ডফুটবল.নেটে নর্দি মুকিয়েলে (ইংরেজি) ইএসপিএন এফসিতে নর্দি মুকিয়েলে (ইংরেজি) ফরাসি ফুটবল ফেডারেশনে নর্দি মুকিয়েলে (ফরাসি) ন্যাশনাল-ফুটবল-টিমস.কমে নর্দি মুকিয়েলে (ইংরেজি)
রেন্ট-আ-গার্লফ্রেন্ড

রেন্ট-আ-গার্লফ্রেন্ড (জাপানি: 彼女、お借りします, হেপবার্ন: Kanojo, Okarishimasu) হল একটি জাপানি মাঙ্গা সিরিজ যা লিখেছেন এবং চিত্রিত করেছেন রেইজি মিয়াজিমা। এটি জুলাই ২০১৭ থেকে কোডানশার সাপ্তাহিক শোনেন ম্যাগাজিনে সিরিয়াল করা হয়েছে এবং জুলাই ২০২২ পর্যন্ত ২৭টি খণ্ডে সংকলিত হয়েছে। সিরিজটি উত্তর আমেরিকাতে কোডানশা মার্কিন যুক্তরাষ্ট্র দ্বারা লাইসেন্সপ্রাপ্ত, যা ২০২০ সালের জুনে ইংরেজিতে প্রথম ভলিউম প্রকাশ করে। টিএমএস এন্টারটেইনমেন্টের একটি এনিমে টেলিভিশন সিরিজ অভিযোজন এমবিএসের সুপার অ্যানিমিসিজম ব্লকে জুলাই থেকে সেপ্টেম্বর ২০২০ পর্যন্ত প্রচারিত হয়েছিল। ২০২২ সালের জুলাই মাসে দ্বিতীয় সিজনের প্রিমিয়ার হয়েছিল। ২০২২ সালের জুলাই মাসে একটি লাইভ-অ্যাকশন টেলিভিশন নাটক অভিযোজনও প্রিমিয়ার হয়েছিল। Wescoatt, Ethan (অক্টোবর ২১, ২০২০)। "Rent-A-Girlfriend Is the Most Refreshing Harem Series Yet"। Comic Book Resources (ইংরেজি ভাষায়)। সংগ্রহের তারিখ ফেব্রুয়ারি ২৮, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; anime-adaptation নামের সূত্রটির জন্য কোন লেখা প্রদান করা হয়নি Official anime website (জাপানি ভাষায়) Official television drama website (জাপানি ভাষায়) আনিমে নিউজ নেটওয়ার্ক বিশ্বকোষে রেন্ট-আ-গার্লফ্রেন্ড (মাঙ্গা)
রাইডার্স অব দ্য লস্ট আর্ক

রাইডার্স অব দ্য লস্ট আর্ক (অনু. হারিয়ে যাওয়া সিন্দুকের আক্রমণকারীরা) হল স্টিভেন স্পিলবার্গ পরিচালিত এবং লরেন্স কাসদান দ্বারা পরিচালিত একটি ১৯৮১ সালের আমেরিকান অ্যাকশন-অ্যাডভেঞ্চার চলচ্চিত্র, যা জর্জ লুকাস এবং ফিলিপ কাউফম্যানের একটি গল্পের উপর ভিত্তি করে নির্মিত। এতে অভিনয় করেছেন হ্যারিসন ফোর্ড, কারেন অ্যালেন, পল ফ্রিম্যান, রোনাল্ড লেসি, জন রাইস-ডেভিস এবং ডেনহোম এলিয়ট। ফোর্ড ইন্ডিয়ানা জোন্সকে চিত্রিত করেছেন, যিনি ১৯৩৬ সালে নাৎসি জার্মান বাহিনীর সাথে লড়াই করে একটি গ্লোব-ট্রটিং প্রত্নতত্ত্ববিদ চুক্তির দীর্ঘ-হারিয়ে যাওয়া সিন্দুকটি পুনরুদ্ধার ের জন্য লড়াই করেছিলেন, একটি অবশিষ্টাংশ একটি সেনাবাহিনীকে অপরাজেয় করে তোলার জন্য বলা হয়েছিল। তার কঠোর প্রাক্তন প্রেমিক ম্যারিয়ন রাভেনউড (অ্যালেন) এর সাথে জুটি বেঁধে, জোন্স প্রতিদ্বন্দ্বী প্রত্নতত্ত্ববিদ ডঃ রেনে বেলোক (ফ্রিম্যান) কে নাৎসিদের সিন্দুক এবং তার ক্ষমতার দিকে পরিচালিত করা থেকে বিরত রাখার জন্য দৌড়াদৌড়ি করে। লুকাস ১৯৭০-এর দশকের গোড়ার দিকে রেইডারস অফ দ্য লস্ট আর্ক কল্পনা করেছিলেন। বিশ শতকের গোড়ার দিকে ধারাবাহিক চলচ্চিত্রগুলির আধুনিকীকরণের চেষ্টা করে, তিনি কফম্যানের সাথে ধারণাটি আরও বিকশিত করেছিলেন, যিনি চলচ্চিত্রের লক্ষ্য হিসাবে আর্ককে পরামর্শ দিয়েছিলেন। লুকাস অবশেষে তার ১৯৭৭ সালের স্পেস অপেরা স্টার ওয়ারস বিকাশের দিকে মনোনিবেশ করেছিলেন। সেই বছর রেইডারস অফ দ্য লস্ট আর্কের উন্নয়ন পুনরায় শুরু হয় যখন তিনি স্পিলবার্গের সাথে এই ধারণাটি ভাগ করে নিয়েছিলেন, যিনি বেশ কয়েক মাস পরে এই প্রকল্পে যোগ দিয়েছিলেন। যদিও এই জুটির চলচ্চিত্রের জন্য সেট পিস এবং স্টান্টের ধারণা ছিল, তবে তারা তাদের মধ্যে বর্ণনামূলক ফাঁকগুলি পূরণ করার জন্য কাসদানকে ভাড়া করেছিল। ১৯৮০ সালের জুনে ২০ মিলিয়ন ডলারের বাজেটে প্রধান ফটোগ্রাফি শুরু হয় এবং পরের সেপ্টেম্বরে শেষ হয়। চিত্রগ্রহণ ইংল্যান্ডের এলস্ট্রি স্টুডিওতে সেটে এবং প্রধানত লা রোচেল, ফ্রান্স, তিউনিসিয়া এবং হাওয়াইতে অনুষ্ঠিত হয়েছিল। যদিও প্রি-রিলেজ পোলিং চলচ্চিত্রটিতে খুব কম দর্শকদের আগ্রহ দেখিয়েছিল, বিশেষ করে সুপারহিরো চলচ্চিত্র সুপারম্যান II এর তুলনায়, রাইডারস অফ দ্য লস্ট আর্ক ১৯৮১ সালের সর্বোচ্চ উপার্জনকারী চলচ্চিত্র হয়ে ওঠে, বিশ্বব্যাপী প্রায় ৩৩৩.৫ মিলিয়ন ডলার আয় করে এবং এক বছরেরও বেশি সময় ধরে কিছু প্রেক্ষাগৃহে অভিনয় করে। এটি একটি সমালোচনামূলক সাফল্য ছিল, সিরিয়াল ফিল্ম, তার নন-স্টপ অ্যাকশন এবং অ্যাডভেঞ্চার, এবং কাস্ট, বিশেষ করে ফোর্ড, অ্যালেন এবং ফ্রিম্যানের উপর তার আধুনিক গ্রহণের জন্য প্রশংসা পেয়েছিল। চলচ্চিত্রটি বেশ কয়েকটি পুরষ্কারের জন্য মনোনীত হয়েছিল এবং অন্যদের মধ্যে পাঁচটি একাডেমি পুরস্কার, সাতটি স্যাটার্ন অ্যাওয়ার্ডস এবং একটি বাফটা জিতেছিল। Raiders of the Lost Ark at Lucasfilm.com ইন্টারনেট মুভি ডেটাবেজে Raiders of the Lost Ark (ইংরেজি) অলমুভিতে রাইডার্স অব দ্য লস্ট আর্ক (ইংরেজি) Raiders of the Lost Ark - ইন্টারনেট স্পেকুলেটিভ ফিকশন ডেটাবেজ-এ প্রকাশনার ইতিহাস টিসিএম চলচ্চিত্র ডেটাবেজে Raiders of the Lost Ark প্রবেশদ্বার:  Film United States উইকিপিডিয়ার সহপ্রকল্পে রাইডার্স অব দ্য লস্ট আর্ক: উইকিঅভিধান হতে সংজ্ঞা কমন্স হতে মিডিয়া উইকিসংবাদ হতে সংবাদ উইকিউক্তি হতে উক্তিসমূহ উইকিউপাত্ত হতে উপাত্ত